
Ministru kabineta sēdes protokollēmums

Informatīvais ziņojums "Veselības ministrijas informatīvais ziņojums par SIA “Rīgas Austrumu klīniskā universitātes slimnīca” ERAF projektu īstenošanu"

· 1. Pieņemt zināšanai veselības ministra iesniegto informatīvo ziņojumu “Par SIA “Rīgas Austrumu klīniskā universitātes slimnīca” ERAF projektu īstenošanu” (turpmāk – informatīvais ziņojums).
· 2. Lai nodrošinātu veselības aprūpes nozarei pieejamo publisko investīciju optimālu izmantošanu atbilstoši Eiropas Savienības struktūrfondu un Kohēzijas fonda (turpmāk – ES fondi) tiesību aktiem, pieņemt zināšanai un atbalstīt:
· 2.1. ka SIA “Rīgas Austrumu klīniskā universitātes slimnīca” (turpmāk – slimnīca) ES fondu 2014.-2020.gada plānošanas perioda darbības programmas ”Izaugsme un nodarbinātība“ Eiropas Reģionālās attīstības fonda (turpmāk – ERAF) 9.3.2. specifiskā atbalsta mērķa ”Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” projektu iesniegumu atlases pirmo un otro kārtu” (turpmāk – SAM 9.3.2.) projekts Nr. 9.3.2.0/21/I/001 “SIA “Rīgas Austrumu klīniskā universitātes slimnīca” ēkas Hipokrāta ielā 4 infrastruktūras attīstība” tiek sadalīts divās daļās un īstenots ES fondu 2014.–2020. gada plānošanas perioda SAM 9.3.2. ietvaros un ES fondu 2021.-2027.gada plānošanas perioda ERAF specifiskā atbalsta mērķa 4.1.1. “Nodrošināt vienlīdzīgu piekļuvi veselības aprūpei un stiprināt veselības sistēmu” (turpmāk – SAM 4.1.1.) ietvaros kā ātrāk uzsākamais projekts;
· 2.2. ka ES fondu 2021.-2027.gada plānošanas perioda SAM 4.1.1. ietvaros šajā ziņojumā noteiktais plānotais atbalsts reģionālo un specializēto slimnīcu infrastruktūras atbalstam daļēji tiek īstenots SAM 9.3.2. projektos, ievērojot Eiropas Parlamenta un Padomes 2013.gada 17.decembra Regulas (ES) Nr. 1303/2013[1] 65.panta 2.punktā noteikto izmaksu attiecināmības periodu līdz 2023.gada 31.decembrim.
· 
· [1] Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus
· 3. Noteikt izņēmuma gadījumu un ļaut atkārtoti izmantot slimnīcas projekta Nr. 9.3.2.0/21/I/001 “SIA “Rīgas Austrumu klīniskā universitātes slimnīca” ēkas Hipokrāta ielā 4 infrastruktūras attīstība” finansējuma 18 759 513 euro apmērā pārdali reģionālo un specializēto slimnīcu infrastruktūras atbalstam saskaņā ar Ministru kabineta 2020.gada 22.septembra protokola Nr.55. 30.§ Informatīvais ziņojums “Par Kohēzijas politikas Eiropas Savienības fondu investīciju aktualitātēm (pusgada ziņojums)” 2.2.apakšpunktā iekļauto nosacījumu.
· 4. Veselības ministrijai, nodrošināt visas minētās darbības šī protokollēmuma 2. punktā minēto darbību nodrošināšanai, tai skaitā veikt grozījumus Ministru kabineta 2016. gada 20. decembra noteikumos Nr. 870 “Darbības programmas "Izaugsme un nodarbinātība" 9.3.2. specifiskā atbalsta mērķa "Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru" projektu iesniegumu atlases pirmās un otrās kārtas un 13.1.5. specifiskā atbalsta mērķa "Atveseļošanas pasākumi veselības nozarē" atbalsta saņēmēji un finansējuma sadalījums”.
· 5. Veselības ministrijai gadījumā, ja tiek identificēti riski  šī protokollēmuma 2. punktā minēto risinājumu īstenošanai, nekavējoties informēt Ministru kabinetu un sniegt priekšlikumus turpmākai rīcībai.

